
Par nekustamā īpašuma daļas atsavināšanu Latvijas Republikas un Baltkrievijas Republikas valsts robežas joslas, patrulēšanas joslas un robežzīmju uzraudzības joslas ierīkošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Iekšlietu ministrijai atsavināt nekustamā īpašuma "Makšķernieki" (nekustamā īpašuma kadastra Nr. 6084 004 0029) daļu – zemes vienību (zemes vienības kadastra apzīmējums 6084 004 0449) 0,88 ha platībā – Piedrujas pagastā, Krāslavas novadā, kas nepieciešama Latvijas Republikas un Baltkrievijas Republikas valsts robežas joslas, patrulēšanas joslas un robežzīmju uzraudzības joslas ierīkošanai, par 2 547,67 euro atbilstoši noteiktajai atlīdzībai.
· 2. Iekšlietu ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā  minētā nekustamā īpašuma daļu nostiprināt zemesgrāmatā uz valsts vārda Iekšlietu ministrijas personā;
· 2.2. izdevumus, kas saistīti ar šā rīkojuma 1. punktā  minētā nekustamā īpašuma daļas atsavināšanu un īpašuma tiesību nostiprināšanu zemesgrāmatā, segt no Iekšlietu ministrijas budžeta apakšprogrammā 40.02.00 "Nekustamais īpašums un centralizētais iepirkums" paredzētajiem valsts budžeta līdzekļiem.

